Район һәм ауыл Советтарына сираттағы һайлау 1942 йылда үтергә тейеш була. Һуғыш барыу сәбәпле БАССР Юғары Советы Президиумының 1941 йылдың 22 декабрендәге Указы менән Советтарҙың вәкәләттәре оҙайтыла һәм һайлау кисектерелә. СССР, РСФСР һәм БАССР Юғары Советтары депутаттарының да вәкәләттәре оҙайтыла. Икенсе һайлауҙар СССР Юғары Советына 1946 йылдың 10 февралендә, РСФСР һәм БАССР Юғары Советтарына — 1947 йылдың 9 февралендә үткәрелә.